Курыльск

Курыльск (, да 1947 — Сяна) — горад у Расіі, адміністрацыйны цэнтр Курыльскага раёна Сахалінскай вобласці. Насельніцтва 2,1 тыс. чал. (2005).

Горад размешчаны на востраве Ітуруп (Курыльскія астравы) на беразе Ахоцкага мора, марскі порт, аэрапорт.

Паселішча было заснавана ў канцы XVIII стагоддзя рускімі землепраходцамі на месцы селішча карэнных жыхароў айнаў, якое існавала з II тыс. да н.э. Паселішча на момант прыходу рускіх землепраходцаў звалася Шана, у літаральным перакладзе з айнскага «вялікае паселішча ў ніжняй плыні ракі».

У 1800 годзе без аб’яўлення вайны занята японскімі войскамі. У 1855 Ітуруп адышоў да Японіі па Сімодскаму дагавору ў складзе Паўднёвых Курыл, у 1945 вернуты Расіі.

У Курыльску знаходзяцца рыбазавод па ўзнаўленні гарбушы, сейсмічная станцыя, метэастанцыя, станцыя цунамі, краязнаўчы музей.

Катэгорыя:Гарады Сахалінскай вобласці